โบรกฯแตกไลน์! ZMICO ควัก 40 ล้าน ลุยลงทุนธุรกิจ “เคลือบแก้วรถยนต์”
โบรกฯแตกไลน์! ZMICO ควัก 40 ล้าน ลุยลงทุนธุรกิจ “เคลือบแก้วรถยนต์”
2 เม.ย. 2562

บริษัทหลักทรัพย์ ซีมิโก้ จำกัด (มหาชน) หรือ ZMICO  แจ้งว่าวันนี้ (2 เม.ย.) บริษัทwเข้าลงทุน 12% ในบริษัท คริสตัล ซิลด์ โปรเฟสชั่นนอลคาร์ โค้ทติ้ง จำกัด (CTS) ซึ่งประกอบธุรกิจศูนย์บริการดูแลปกป้องและเคลือบสีรถยนต์แบบครบวงจร และมีธุรกิจแฟรนไชส์ในประเทศลาวและกัมพูชา
โดยเป็นการซื้อหุ้นเดิมจำนวน 9,830 หุ้น จากบริษัท เอเชียคลาสสิคอินเวสท์เมนท์ จำกัด และ หุ้นเพิ่มทุนใหม่จำนวน 22,920 หุ้น คิดเป็นมูลค่าเงินลงทุนทั้งสิ้น 37.8 ล้านบาท ซึ่งแหล่งเงินลงทุนมาจากเงินทุนหมุนเวียนจากการดำเนินงานของบริษัท
ทั้งนี้ บริษัทมองว่าธุรกิจดังกล่าวมีศักยภาพในการเติบโตได้อย่างมากทั้งจากธุรกิจปัจจุบันและโอกาสในการขยายสาขาทั้งในและต่างประเทศ ซึ่งจะทำให้บริษัทได้รับผลตอบแทนในรูปของเงินปันผลหรือกำไรจากส่วนต่างของเงินลงทุนในอนาคต